Document ID: 31994R0608

ΚΑΝΟΝΙΣΜΟΣ (ΕΚ) αριθ. 608/94 ΤΗΣ ΕΠΙΤΡΟΠΗΣ της 18ης Μαρτίου 1994 για την τροποποίηση του κανονισμού (ΕΟΚ) αριθ. 334/93 περί λεπτομερών κανόνων σχετικά με τη χρησιμοποίηση των γαιών που βρίσκονται υπό καθεστώς προσωρινής παύσης καλλιέργειας για την παραγωγή πρώτων υλών που χρησιμεύουν κατά την παρασκευή, στην Κοινότητα, προϊόντων προοριζόμενων καταρχήν για άλλους σκοπούς εκτός της κατανάλωσης από τον άνθρωπο ή τα ζώα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 232/94 (2), και ιδίως το άρθρο 12,
Εκτιμώντας:
ότι, στο άρθρο 7 παράγραφος 4 του κανονισμού (ΕΟΚ) αριθ. 1765/92, προβλέπεται η χρησιμοποίηση εκτάσεων υπό καθεστώς προσωρινής παύσης της καλλιέργειας για την παραγωγή υλών που προορίζονται για την παρασκευή, στο έδαφος της Κοινότητας, προϊόντων που δεν προορίζονται άμεσα για κατανάλωση από τον άνθρωπο ή τα ζώα, με την επιφύλαξη εφαρμογής αποτελεσματικών συστημάτων ελέγχου-
ότι ο κανονισμός (ΕΟΚ) αριθ. 1765/92 παρέχει τη δυνατότητα στην Επιτροπή να καθορίζει τους όρους καλλιέργειας σε εκτάσεις υπό καθεστώς προσωρινής παύσης της καλλιέργειας χωρίς αντιστάθμιση- ότι είναι επιθυμητό να επιτραπεί η καλλιέργεια ζαχαρότευτλων χωρίς αντιστάθμιση, σε εκτάσεις υπό καθεστώς προσωρινής παύσης της καλλιέργειας, εφόσον τούτο δεν έχει ανεπιθύμητες επιπτώσεις στην αγορά ζάχαρης- ότι είναι, ωστόσο, απαραίτητο να εξασφαλισθεί ότι η εν λόγω καλλιέργεια συνάδει με τους κανόνες σχετικά με τη χρησιμοποίηση γαιών υπό καθεστώς προσωρινής παύσης της καλλιέργειας για την ανάπτυξη καλλιεργειών που δεν προορίζονται για τη διατροφή-
ότι, παρά το γεγονός ότι δεν καταβάλλεται αντιστάθμιση, απαιτείται η σύσταση εγγύησης- ότι η απαίτηση να υπογράφονται οι συμβάσεις πριν από τη σπορά των ζαχαροτεύτλων μπορεί να οδηγήσει σε πρατκικές δυσκολίες κατά το πρώτο έτος εφαρμογής-
ότι είναι απαραίτητο να διευκρινισθεί ότι οι πρώτες ύλες, τα ενδιάμεσα προϊόντα, τα τελικά προϊόντα, τα παραπροϊόντα ή τα υποπροϊόντα που λαμβάνονται από εκτάσεις υπό καθεστώς προσωρινής παύσης της καλλιέργειας, δεν πρέπει να είναι επιλέξιμα για την εφαρμογή μέτρων που χρηματοδοτούνται δυνάμει του άρθρου 1 παράγραφος 2 του κανονισμού (ΕΟΚ) αριθ. 729/70 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 2048/88 (4)-
ότι η κτηθείσα πείρα απέδειξε ότι δεν είναι αναγκαίο να απωλέσει ο αιτών το δικαίωμά του για την είσπραξη αντιστάθμισης, λόγω καθυστερημένης υποβολής αντιγράφου της σύμβασης στην αρμόδια αρχή, από το λήπτη ή τον πρώτο μεταποιητή, ανάλογα με την περίπτωση-
ότι, για τον αποτελεσματικό έλεγχο του προγράμματος, απαιτείται να ενημερώνει ο λήπτης την αρμόδια αρχή σχετικά με τα λεπτομερή στοιχεία του πρώτου μεταποιητή, εντός προθεσμίας 20 εργάσιμων ημερών από την παράδοση της πρώτης ύλης στον εν λόγω πρώτο μεταποιητή-
ότι είναι σκόπιμο να διευκρινίζεται ότι το έντυπο ελέγχου Τ5 δεν πρέπει να καλύπτει τη μεταφορά εντός της Κοινότητας μόνο των τελικών προϊόντων που προορίζονται για εξαγωγή σε τρίτες χώρες-
ότι, βάσει της κτηθείσας πείρας, δεν είναι αναγκαίο να απαιτείται από τους μεταποιητές να τηρούν μητρώα σε ημερήσια βάση- ότι η συχνότητα των στοιχείων που φυλάσσονται πρέπει να καθορίζεται από την αρμόδια αρχή-
ότι ορισμένες πρώτες ύλες που προκύπτουν από καλλιέργειες πολυετούς χαρακτήρα, είναι επιλέξιμες για αντιστάθμιση δυνάμει του κανονισμού (ΕΟΚ) αριθ. 2595/93 της Επιτροπής (5)-
ότι πρέπει, κατά συνέπεια, να διαγραφούν οι εν λόγω πρώτες ύλες από τον κατάλογο των επιλέξιμων πρώτων υλών του παραρτήματος Ι του κανονισμού (ΕΟΚ) αριθ. 334/93 της Επιτροπής (6)-
ότι είναι επιθυμητό να τροποποιηθεί ο κατάλογος των τελικών προϊόντων τα οποία μπορούν να θεωρούνται ως επιτρεπόμενες χρήσεις για καλλιέργειες μη επισιτιστικών προϊόντων σε εκτάσεις υπό καθεστώς προσωρινής παύσης της καλλιέργειας-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μεικτής Επιτροπής Διαχείρισης για τα σιτηρά, τις λιπαρές ουσίες, τις Αποξηραμένες Ζωοτροφές και τη Ζάχαρη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 334/93 τροποποιείται ως εξής:
1. Προστίθεται το ακόλουθο νέο άρθρο 2α:
"Άρθρο 2α
Δεν καταβάλλεται αποζημίωση κατά την έννοια του άρθρου 2 παράγραφος 5 του κανονισμού (ΕΟΚ) αριθ. 1765/92, για εκτάσεις στις οποίες καλλιεργούνται ζαχαρότευτλα. Εντούτοις, εφαρμόζονται όλες οι διατάξεις του παρόντος κανονισμού εφόσον τα ζαχαρότευτλα καλλιεργούνται σε εκτάσεις υπό καθεστώς προσωρινής παύσης της καλλιέργειας, κατά τον ίδιο τρόπο που είναι δυνατόν να εφαρμόζονται εφόσον καταβάλλεται αντιστάθμιση."
2. Το άρθρο 5 αντικαθίσταται από το ακόλουθο κείμενο:
"Άρθρο 5
Οι πρώτες ύλες που καλλιεργούνται σε γη υπό καθεστώς προσωρινής παύσης της καλλιέργειας, τα ενδιάμεσα προϊόντα, τα τελικά προϊόντα, τα παραπροϊόντα ή τα υποπροϊόντα τα οποία αφορά η σύμβαση δυνάμει του άρθρου 6, δεν επωφελούνται των μέτρων που χρηματοδοτούνται δυνάμει του άρθρου 1 παράγραφος 2 του κανονισμού (ΕΟΚ) αριθ. 729/70 του Συμβουλίου (7)().
"
3. Στο άρθρο 6 παράργαφος 1, μετά τους όρους "πρώτου μεταποιητή" προστίθεται το ακόλουθο κείμενο:
"Ωστόσο, σε περίπτωση συμβάσεων που αφορούν ζαχαρότευτλα υπαγόμενα στον κωδικό ΣΟ 1212 91 που πρόκειται να συγκομισθούν κατά την περίοδο εμπορίας 1994/95, οι συμβάσεις αυτές μπορούν να υπογραφούν μετά τη σπορά αλλά πριν από τις 15 Μαΐου 1994."
4. Το άρθρο 7 παράγραφος 4 αντικαθίσταται από το ακόλουθο κείμενο:
"β) έχει υποβληθεί αντίγραφο της σύμβασης στην αρμόδια αρχή όπου υπάγεται ο λήπτης ή πρώτος μεταποιητής ανάλογα με την περίπτωση, έχουν τηρηθεί οι όροι που αναφέρονται στο άρθρο 8 παράγραφος 2 και εφόσον οι πληροφορίες που αναφέρονται στο άρθρο 8 παράγραφος 4 στοιχείο α) έχουν διαβιβασθεί είτε από το λήπτη είτε από τον πρώτο μεταποιητή-".
5. Το άρθρο 8 τροποποείται ως εξής:
α) η παράγραφος 1 δεύτερη πρόταση διαγράφεται-
β) η παράγραφος 4 στοιχείο β) αντικαθίσταται από το ακόλουθο κείμενο:
"β) Ο λήπτης ενημερώνει την οικεία αρμόδια αρχή, σχετικά με το όνομα και τη διεύθυνση του πρώτου μεταποιητή της πρώτης ύλης την οποία έχει παραλάβει εντός 20 εργασίμων ημερών μετά την παράδοση της πρώτης ύλης στον εν λόγω μεταποιητή."
6. Το άρθρο 9 τροποποιείται ως εξής:
α) η παράγραφος 1 δεύτερο εδάφιο διαγράφεται-
β) η παράγραφος 2 αντικαθίσταται από το ακόλουθο κείμενο:
"2. Η εγγύηση ισούται με το 120 % της αξίας της αντισταθμιστικής πληρωμής που χορηγείται για κάθε αγροτεμάχιο το οποίο καλύπτεται από τη σύμβαση, ώστε να διασφαλίζεται η ορθή εκτέλεσή της. Εντούτοις, εφόσον τα ζαχαρότευτλα καλλιεργούνται σε γαίες υπό καθεστώς προσωρινής παύσης της καλλιέργειας, η εγγύηση ισούται με το 120 % της αξίας της αντισταθμιστικής πληρωμής που μπορεί να καταβληθεί εφόσον κάθε αγροτεμάχιο που καλύπτεται από τη σύμβαση και καλλιεργείται με ζαχαρότευτλα, είχε καλλιεργηθεί με οποιαδήποτε άλλη πρώτη ύλη που περιλαμβάνεται στο παράρτημα Ι. Η εγγύηση αποδεσμεύεται κατ' αναλογία των ποσοτήτων που έχουν μεταποιηθεί στο τελικό προϊόν που θεωρείται ως η κύρια εκτός διατροφής χρήση, εφόσον η αρμόδια αρχή όπου υπάγεται ο λήπτης ή ο πρώτος μεταποιητής έχει αποδείξεις ότι η ποσότητα των πρώτων υλών που καθορίζεται στη σύμβαση έχει μεταποιηθεί σύμφωνα με τους όρους του άρθρου 6 παράγραφος 1 στοιχείο ζ). Σε περίπτωση που η σύμβαση έχει προσαρμοστεί ή ακυρωθεί σύμφωνα με τους όρους που καθορίζονται στο άρθρο 7 παράγραφος 2, η εγγύηση που έχει συσταθεί μειώνεται ανάλογα με τη μείωση της έκτασης."
7. Το άρθρο 10 παράγραφος 6 τροποποιείται ως εξής:
α) το πρώτο εδάφιο αντικαθίσταται από το ακόλουθο κείμενο:
"Στην περίπτωση που ένα ή περισσότερα τελικά προϊόντα, ενδιάμεσα προϊόντα, παραπροϊόντα ή υποπροϊόντα τα οποία αφορά η σύμβαση που αναφέρεται στο άρθρο 6, προορίζονται για εξαγωγή σε τρίτες χώρες, η μεταφορά τους εντός της Κοινότητας καλύπτεται με το έντυπο ελέγχου Τ 5 που εκδίδεται από την αρμόδια αρχή του κράτους μέλους στο οποίο ελήφθησαν τα εν λόγω προϊόντα."-
β) το τελευταίο εδάφιο αντικαθίσταται από το ακόλουθο κείμενο:
"Η απόφαση αυτή ισχύει μόνο στην περίπτωση που το τελικό προϊόν το οποίο αναφέρεται στο παράρτημα ΙΙ, το ενδιάμεσο προϊόν, το παραπροϊόν ή το υποπροϊόν το οποίο αφορά η σύμβαση που αναφέρεται στο άρθρο 6, τυγχάνει επιστροφών κατά την εξαγωγή, εφόσον ληφθεί από οποιαδήποτε από τις πρώτες ύλες που αναφέρονται στο παράρτημα Ι, οι οποίες έχουν καλλιεργηθεί χωρίς να υπάγονται στο παρόν καθεστώς."
8. Στο άρθρο 11 παράγραφος 1 στοιχείο β), οι όροι "σε καθημερινή βάση" αντικαθίστανται από τους όρους "σε συχνότητα που καθορίζεται από την αρμόδια αρχή".
9. Το άρθρο 14 διαγράφεται.
10. Το άρθρο 17 δεύτερο εδάφιο διαγράφεται.
11. Το παράρτημα Ι τροποποιείται ως εξής:
α) διαγράφονται τα ακόλουθα:
"ex 0602 99 41 Δασικά δένδρα βραχύβιας αμειψισποράς με μέγιστη περίοδο καλλιέργειας 10 έτη 0602 99 51 Πολυετή φυτά της υπαίθρου (π.χ. myscanthus sinensis)
β) προστίθενται τα ακόλουθα:
"1212 91 Ζαχαρότευτλα [υπό τον όρο ότι η ζάχαρη, όπως ορίζεται στον κανονισμό (ΕΟΚ) αριθ. 1443/82 της Επιτροπής (8)(), δενπαράγεται από αυτά, είτε ως ενδιάμεσο προϊόν, είτε ως παραπροϊόν ή υποπροϊόν]
12. Το παράρτημα ΙΙ τροποποιείται ως εξής:
"- το υλικό συσκευασίας που υπάγεται στους κωδικούς ΣΟ ex 1904 10 και ex 1905 90 90 υπό τον όρο ότι έχει παρασχεθεί η απόδειξη ότι τα προϊόντα έχουν χρησιμοποιηθεί για άλλους σκοπούς εκτός της διατροφής, σύμφωνα με τις διατάξεις του άρθρου 9 παράγραφος 2 του παρόντος κανονισμού."-
β) το στοιχείο β) δεύτερη περίπτωση αντικαθίσταται από το ακόλουθο κείμενο:
"- όλα τα προϊόντα που αναφέρονται στον κανονισμό (ΕΟΚ) αριθ. 1722/93 της Επιτροπής (9)(), εφόσον δεν έχουν ληφθεί από σιτηρά ή γεώμηλα που έχουν καλλιεργηθεί σε έκταση υπό καθεστώς προσωρινής παύσης της καλλιέργειας και δεν περιέχουν προϊόντα που προέρχονται από σιτηρά ή από γεώμηλα που έχουν καλλιεργηθεί σε έκταση υπό καθεστώς προσωρινής παύσης της καλλιέργειας,
"-
γ) στο στοιχείο β) προστίθεται η ακόλουθη νέα τρίτη περίπτωση:
"- όλα τα προϊόντα που αναφέρονται στον κανονισμό (ΕΟΚ) αριθ. 1010/86 του Συμβουλίου (10)(), εφόσον δεν λαμβάνονται από ζαχαρότευτλα που καλλιεργούνται σε γαίες υπό καθεστώς προσωρινής παύσης της καλλιέργειας και δεν περιέχουν προϊόντα που προκύπτουν από ζαχαρότευτλα που καλλιεργούνται σε γαίες υπό καθεστώς προσωρινής παύσης της καλλιέργειας.
"
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 σημείο 4 εφαρμόζεται για όλες τις αιτήσεις χορήγησης αντισταθμιστικής πληρωμής, δυνάμει του άρθρου 7 παράγραφος 4 του κανονισμού (ΕΟΚ) αριθ. 1765/92, που υποβάλλονται για πρώτες ύλες που συγκομίζονται από την περίοδο εμπορίας 1993/94.
Το άρθρο 1 σημείο 11 στοιχείο β) εφαρμόζεται αμέσως για την προσωρινή παύση της καλλιέργειας γαιών που πραγματοποιείται ενόψει της περιόδου εμπορίας 1994/95.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαρτίου 1994.

Labels: 3
17
19
6